armvectores/hy_wikipedia_2023 huggingface dataset:
Մուժավա

Մուժավա (վրաց.՝ მუჟავა), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Ծալենջիխայից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 298 մարդ։


== Ծանոթագրություններ ==
Աեգնա (կղզի)

Աեգնա (էստ․՝ Aegna, շվեդերեն՝ Ulfsö և գերմ.՝ Wulf նշանակում են Գայլի կղզի), կղզի Ֆիննական ծոցում` Էստոնիայի տարածքում։ Կղզու մակերեսը 2,93 կմ² է, ափի երկարությունը` 10 կմ։
Կղզին տեղակայված է Ռոհունեեմե գյուղից 1.5 կմ հյուսիս-արևմուտք և Տալլինից 14 կմ հյուսիս։ Այն պաշտոնապես ընդգրկված է Տալլինի տարածքում և մտնում է Տալլինի Կեսկլին շրջանի մեջ։ 2011 թվականի հունիսի մեկի դրությամբ կղզին ուներ 8 մշտական բնակիչ։
Կղզին պաշտպանվում է պետության կողմից. այն ունի գեղեցիկ կուսական բնություն։ Կղզում է գտնվում նաև հին գերեզմանատուն։ Ավազոտ ափերի ու գեղեցիկ բնության շնորհիվ կղզին նաև հանգստի հարմար վայր է։ Ներկայումս կղզում զբոսաշրջության զարգացման ծրագրեր են մշակվում։


== Հետաքրքիր փաստեր ==
Խորհրդային իշխանության տարիներին Էստոնիայում արտադրվում էր «Աեգնա» ծխախոտ։


== Ծանոթագրություններ ==
Իվան Չեռնիշովի տուն

Իվան Չեռնիշովի քաղաքային դաստակերտ (ռուս.՝ Городская усадьба Ивана Чернышёва), ճարտարապետության հուշարձան Մոսկվայում։


== Պատմություն ==
XVIII դարում շենքում տեղակայված էր մետաքսի գործարանը, պատկանում էր վաճառական Անդրեյ Իվանովիչ Բաբուշկինին։ 1756 թվականին նրա որդիները` Պյոտրն ու Սեմյոնը, վերակառուցել են հին ապարանքը, որը գտնվում էր իրենց հողամասում։
1787 թվականին դաստակերտի սեփականատեր է դարձել գեներալ-լեյտենանտ Ի. Լ. Չեռնիշովը։ Գլխավոր տունը փոփոխությունների է ենթարկվել. աջ կողմում հայտնվել է քարե կամարաշարի վրա պատշգամբ։
1859 թվականին կալվածքը վաճառվել է ծխախոտային գործարանատեր Մ. Ի. Բոստանջոգլոյին, որը, ինչպես վկայում է ավանդությունը, հասցրել է «դաժան պարտություն չիբուխներին և ծխամորճներին` դրանք փոխարինելու համար հորինելով թղթային պարկուճներ կամ փամփուշտներ»։
1920-ական թվականներին դաստակերտում գտնվել է Բաումանսկի շրջկոմը։ 1930-ական թվականներին գլխավոր տան առջև, կողաշենքերի և դարպասով պարսպի տեղում կառուցվել է «Բաումանսկի ստրոիտել» կոոպերատիվի ութհարկանի մասնաշենքը։ Այնտեղ Հայրենական մեծ պատերազմից առաջ ապրել է հետախույզ Նիկոլայ Իվանովիչ Կուզնեցովը։
2000 թվականին վերակառուցման ժամանակ դաստակերտի ճակատին հայտնաբերվել են XVIII դարի բարոկկո ոճի երեսկալների և նախշերի մնացորդներ։
Ներկայումս Իվան Չեռնիշովի դաստակերտը մշակութային ժառանգության օբյեկտ է։


== Աղբյուրներ ==
Городская усадьба И. Л. Чернышёва — Знаменитые и известные исторические здания и дома Москвы
ДЕПАРТАМЕНТ КУЛЬТУРНОГО НАСЛЕДИЯ ГОРОДА МОСКВЫ/ Городская усадьба (дом З. Г. Чернышева), XVII—XVIII вв. Archived 2018-02-12 at the Wayback Machine.


== Ծանոթագրություններ ==
(9023) Մնեսթուս

(9023) Մնեսթուս (անգլ.՝ Mnesthus), աստերոիդ Յուպիտերի տրոյացիներից։ Հայտնաբերվել է 1988 թվականի սեպտեմբերի 10-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 5,239323 ա. մ., առավելագույնը մոտենում է 4,9015 ա. մ. հեռավորության վրա և հեռանում 5,5772 ա. մ.։ Արեգակի շուրջ մեկ ամբողջական պտույտ է կատարում 4380,37 երկրային օրվա ընթացքում, իր ուղեծրով շարժվելով միջինում 0,082185 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9023) Մնեսթուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բայշու Պարանաիբա Պիաուիենսիի գավառ

Բայշու Պարանաիբա Պիաուիենսիի գավառ (պորտ.՝ Microrregião do Baixo Parnaíba Piauiense), գավառ Բրազիլիայի Պիաուի նահանգում։ Մտնում է Պիաուի նահանգի հյուսիսային մարզի մեջ։ Բնակչությունը կազմում է 319 885 մարդ՝ 2006 թվականի տվյալներով։ Զբաղեցնում է 12 493,995 կմ² տարածք։ Բնակչության խտությունը՝ 25,6 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 445 398 213,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 425,64 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,571


== Գավառի կազմ ==
Գավառի կազմի մեջ են մտնում հետևյալ համայնքները.

Բարրաս
Բատալյա
Բոա Օրա
Բրազիլեյրա
Կաբեսեյրաս դու Պիաուի
Կամպու Լարգու դու Պիաուի
Էսպերանտինա
Ժոակին Պիրիս
Ժոկա Մարկիս
Միգել Ալվիս
Պորտու
Սան Ժուան դու Արրայալ
Թամերլան Չելոխսաև

Թամերլան Թայմուրազի Չելոխսաև (ռուս.՝ Тамерлан Таймуразович Челохсаев), ազգությամբ օս աբխազական ազատամարտիկ, 1992-1993 թթ. Վրաց-աբխազական պատերազմի մասնակից, Աբխազական պատերազմի հերոս։ Գագրայի շրջանի ազատագրման պայքարներին մասնակցող ջոկատի հրամանատարներից էր։ 1993 թվականին հետմահու պարգևատրվել է Աբխազիայի «Քաջության համար» շքանշանով։


== Ծանոթագրություններ ==
Մ.թ.ա. 628


== Դեպքեր ==


== Ծնունդներ ==


== Մահեր ==
Փոքր Կումյոնա

Փոքր Կումյոնա (ռուս.՝ Малая Кумёна), գետ Ռուսաստանում, հոսում է Վերխոշիժմենսկի և Կումյոնսկի շրջաններում, Կիրովի մարզում։ Գետի երկարությունը 26 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300312111100034600
Հիդրոլոգիական ուսումնասիրությունների կոդը - 111103460
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ավստրիցիզմ

Ավստրիցիզմ (գերմ.՝ Austriazismus), արտահայտություն կամ բառեր, որոնք բնորոշ են միայն Ավստրիայում խոսվող գերմաներեն լեզվին։ Ավստրիցիզմը դեմ է գերմաներեն լեզվի թերի իմացությանը և սխալ արտասանություններին։ Այս տեսանկյունից ավստրիցիզմը հորդորում է շփվել ավելի կոռեկտ և գրել ավելի հայեցի։ Ավստրիցիզմի լեզուն բուն գերմաներենն է (բարբառները չեն համարվում)։ Վիճակահանության տվյալներով, Ավստրիայում կա մոտ 7000 ավստրիցիզմի հետևորդ։ Այս գաղափարախոսության հետևորդներ կան նաև Գերմանիայի որոշ շրջաններում (Բավարիա, Հարավային Տիրոլի)։ 1951 թվականին տպագրվել է ավստրիցիզմի առաջին բառարանը, որը պարունակում էր ուղղագրական և ոճական բաժիններ։
Օրինակներ՝ hackeln → arbeiten, Krätze (f) → Wundschorf, Kukuruz (m; из славянских языков, также в баварском) → Mais, Baba! → Tschüss, Batterl (n) → Lätzchen, Bandagist → Geschäft für Sanitätswaren, Orthopädietechniker, fesch → attraktiv, Grießkoch (m) → Grießbrei, Wuzler (m) → Tischfußball, zum Fleiß [etwas tun] → mit voller Absicht [etwas tun], urassen → verschwenden, Jänner (m) → Januar, Gitschn (m) → Mädchen, gnädig → часто в значении wichtig.


== Գրականություն ==
Helmut Glück. Metzler Lexikon Sprache. — Stuttgart։ Metzler, 2005. — С. 75.
Austriazismus (нем.). AEIOU. Проверено 26 ноября 2011.
Gregor Retti. Datenbank zur deutschen Sprache in Österreich
Sprache des Österreichers (нем.). AEIOU.
Բոզիզիո Պարինի

Բոզիզիո Պարինի  (իտալերեն՝ Bosisio Parini), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 3090 մարդ (2008 թվականի տվյալներով), բնակչության խտությունը կազմում է՝ 468 մարդ/կմ²։ Մակերեսը՝ 6,6 կմ²։ Փոստային ինդեքս՝ 22040: Հեռախոսային կոդ՝ 031.


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
Յուրևեցի շրջան (Իվանովոյի մարզ)

Յուրևեցի շրջան (ռուս.՝ Юрьевецкий район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1929 թվականին։ Վարչական կենտրոնը՝ Յուրևեց։


== Աշխարհագրություն ==
Շրջանի տարածքի մակերեսը կազմում է 788 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15930 մարդ։ Բնակչության խտությունը կազմում էր 20,22 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գորկի (գյուղ, Նովոդուգինսկի շրջան)

Անվան այլ կիրառումների համար տե՛ս՝ Գորկի (այլ կիրառումներ)Գորկի (ռուս.՝ Горки), գյուղ Ռուսաստանի Սմոլենսկի մարզի Նովոդուգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ներգծյալ շրջանագծի կենտրոն

Բազմանկյան ներգծյալ շրջանագծի կենտրոն կամ ինցենտր, եռանկյան նշանավոր կետերից մեկը, որը միանշանակ կախված է եռանկյունուց և անկախ է եռանկյան կողմերի և գագաթների դիտարկման հերթականությունից։ Ինցենտրը հանդիսանում է ցանկացած եռանկյան անկյունների կիսորդների հատման կետը։
Բազմանկյան ներգծյալ շրջանագծի կենտրոնը նշանակվում է լատիներեն 
  
    
      
        I
      
    
    {\displaystyle I}
   տառով, որը վերցված է անգլերեն «Incenter» բառից։ Եռանկյան կենտրոնների հանրագիտարանում ներգծյալ շրջանագծի կենտրոնը գրանցված է 
  
    
      
        X
        (
        1
        )
      
    
    {\displaystyle X(1)}
  նշանի ներքո։


== Հատկություններ ==
Եթե բազմանկյան բոլոր կողմերը շոշափում են շրջանագիծը, ապա շրջանագիծը կոչվում է այդ բազմանկյան ներգծյալ շրջանագիծ։ Ներգծյալ շրջանագծի կենտրոնը պետք է հավասարահեռ լինի բազմանկյան կողմերից, այսինքն լինի կիսորդների հատման կետում։

Կամայական 
  
    
      
        △
        A
        B
        C
      
    
    {\displaystyle \triangle ABC}
   և 
  
    
      
        O
      
    
    {\displaystyle O}
   տառով նշանակենք նրա կիսորդների հատման կետը։ 
  
    
      
        O
      
    
    {\displaystyle O}
   կետից տանենք 
  
    
      
        O
        K
        ,
        O
        L
      
    
    {\displaystyle OK,OL}
   և 
  
    
      
        O
        M
      
    
    {\displaystyle OM}
   ուղղահայացները համապատասխանաբար, 
  
    
      
        A
        B
        ,
        B
        C
      
    
    {\displaystyle AB,BC}
   և 
  
    
      
        C
        A
      
    
    {\displaystyle CA}
   կողմերին։ Քանի որ 
  
    
      
        O
      
    
    {\displaystyle O}
   կետը հավասարապես է հեռացված 
  
    
      
        △
        A
        B
        C
      
    
    {\displaystyle \triangle ABC}
    կողմերից, ապա 
  
    
      
        O
        K
        =
        O
        L
        =
        O
        M
      
    
    {\displaystyle OK=OL=OM}
  ։ Ուստի 
  
    
      
        O
      
    
    {\displaystyle O}
   կենտրոնով և 
  
    
      
        O
        K
      
    
    {\displaystyle OK}
   շառավիղով շրջանագիծն անցնում է 
  
    
      
        K
        ,
        L
      
    
    {\displaystyle K,L}
   և 
  
    
      
        M
      
    
    {\displaystyle M}
   կետերով։ 
  
    
      
        △
        A
        B
        C
      
    
    {\displaystyle \triangle ABC}
   կողմերը 
  
    
      
        K
        ,
        L
        ,
        M
      
    
    {\displaystyle K,L,M}
   կետերում շոշափում են այդ շրջանագիծը, քանի որ դրանք ուղղահայաց են 
  
    
      
        O
        K
        ,
        O
        L
      
    
    {\displaystyle OK,OL}
   և 
  
    
      
        O
        M
      
    
    {\displaystyle OM}
   շառավիղներին։ Ուրեմն 
  
    
      
        O
      
    
    {\displaystyle O}
   կենտրոնով և 
  
    
      
        O
        K
      
    
    {\displaystyle OK}
   շառավիղով շրջանագիծը 
  
    
      
        △
        A
        B
        C
      
    
    {\displaystyle \triangle ABC}
  -ին ներգծյալ է։


== Տես նաև ==
Օրթոկենտրոն


== Ծանոթագրություններ ==
Նիկոլաևկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Նիկոլաևկա գյուղում բնակվում էր 1 512 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարեն Աղաջանյան

Կարեն Աղաջանյան (24 օգոստոսի, 1973, Ղուզե Ճարտար, Մարտունու շրջան - 13 հունվարի, 1994, Կարմիր Շուկա), հայ ազատամարտիկ, Արցախյան ազատամարտի մասնակից։


== Կենսագրություն ==
Կարեն Աղաջանյանը ծնվել է 1973 թ. օգոստոսի 24-ին Մարտունու շրջանի Ղուզե Ճարտար գյուղում։ Ավարտել է գյուղի միջնակարգ դպրոցը։ Այնուհետև ուսումը շարունակել է Երևանի գյուղատնտեսական ինստիտուտի ագրոնոմիական բաժնում։ Ուսումը կիսատ թողնելով՝ վերադարձել և ակտիվորեն ներգրավվել է Արցախյան ազգային ազատագրական պայքարում։ Կիսատ թողած ուսումը շարունակել է Արցախի պետական համալսարանում։ 1992 թ. ծառայում էր ԼՂՀ Պաշտպանության բանակի երկրորդ պաշտպանական շրջանի թիվ 23 հրաձգային գումարտակում որպես հրաձիգ։ Իսկ 1993-ից ծառայության մեջ էր հակաօդային պաշտպանությունում։ 1993 թ. հունվարին ստրատեգիական մեծ կարևորություն ունեցող Ուրյանա բարձունքում երեք ազատամարտիկներով կարողացել են կասեցնել թշնամու գրոհը։ Զոհվել է 1994 թ. հունվարի 13-ին Կարմիր Շուկայի մոտ։ Հետմահու պարգևատրվել է «Արիության համար» մեդալով։ Ամուսնացած չէր։ Հանգչում է Ղուզե Ճարտարի գերեզմանատանը։


== Ծանոթագրություններ ==
Խյուտուկ

Խյուտուկ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գերասկին (Չերտկովսկի շրջան)

Գերասկին (ռուս.՝ Гераськин), գյուղ Ռուսաստանի Ռոստովի մարզի Չերտկովսկի շրջանում։ Մտնում է Մանկովսկի գյուղական համայնքի կազմի մեջ։
Լաքո Ամենո

Լաքո Ամենո (իտալերեն՝ Lacco Ameno ), կոմունա Իտալիայում։ Գտնվում է Կամպանիա մարզում՝ Նեապոլի գավառում։
Բնակչությունը կազմում է 4239 մարդ (2004 թվական), բնակչության խտությունը կազմում է 2120 մարդ/կմ²։ Զբաղեցնում է 2,7 կմ² մակերես տարածք։ Փոստային ինդեքս՝ 80076, հեռախոսային կոդ՝ 081։
Սուրբ Ռեստիտուտան համարվում է բնակավայրի հովանավորը։ Տոնը նշվում է ամեն տարի մայիսի 17-ին։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք (իտալ.) Archived 2021-02-25 at the Wayback Machine.
Պակիստանա-նորվեգական հարաբերություններ

Պակիստանա-նորվեգական հարաբերություններ, դիվանագիտական հարաբերությունները Պակիստանի Իսլամական Հանրապետության և Նորվեգիայի թագավորության միջև։
Նորվեգիան, որպես զարգացած պետություն տնտեսապես ավելի հետամնաց Պակիստանին տրամադրում է աջակցություն՝ հատկապես կրթության բնագավառում։ Որոշ չափով, Նորվեգիա նպաստել է Պակիստանի մշակութային ժառանգության փաստաթղթավորմանն ու պահպանմանը։
Նորվեգիայում կա պակիստանցիների խոշոր ներգաղթյալների համայնք։ Շատ պակիստանցիներ հաստատվում են հատկապես մայրաքաղաք Օսլոյում։ Դիվանագիտական հարաբերությունները երկու երկրների միջև հաստատված են։ Իսլամաբադում գործում է Նորվեգիայի, իսկ Օսլոյում՝ Պակիստանի արտակարգ և լիազոր դեսպանություն։
Պակիստանում գործում է նաև Նորվեգիայի թագավորության պատվավոր հյուպատոսություն։


== Ծանոթագրություններ ==
Իվանովկա (գյուղ, Բակալինսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка, բաշկիրերեն՝ Ивановка), գյուղ Ռուսաստանի, Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էռլուա

Էռլուա (ֆր.՝ Erlua), համայնք Ֆրանսիայի Պիկարդիա մարզում՝ Էնա գավառի Վերվեն կանտոնի Վերվեն շրջանում։
Համայնքի INSEE կոդը՝ 02284:


== Բնակչություն ==
2010 թվականի տվյալներով՝ համայնքի բնակչությունը կազմում է 92 մարդ։


== Տնտեսություն ==
2010 թվականին համայնքի 49 աշխատունակ (15-64 տարեկան) բնակիչներից 32-ը տնտեսապես ակտիվ էին, 17-ը՝ ոչ ակտիվ (ակտիվության ցուցանիշը կազմել է 65,3%, 1999 թվականին եղել է 65,6%)։ 32 տնտեսապես ակտիվ բնակիչներից աշխատում էին  25-ը (18տղամարդ և 7 կին), գործազուրկ էին 7 մարդ (3 տղամարդ և 4 կին)։ 17 տնտեսապես ոչ ակտիվ բնակիչներից 1-ը եղել են աշակերտներ կամ ուսանողներ, 10-ը՝ թոշակառուներ, 6-ը տնտեսապես ոչ ակտիվ էին այլ պատճառներով։


== Տե՛ս նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագության ազգային ինստիտուտ - Էրլուա (ֆր.)
Վեսելովկա (գյուղ, Բախմաչի շրջան)

Անվան այլ կիրառումների համար տե՛ս՝ ՎեսելովկաՎեսելովկա (ուկրաիներեն՝ Веселівка), գյուղ Ուկրաինայի Չեռնիգովի մարզի Բախմաչի շրջանում։ Բնակավայրը նախկինում նաև անվանվել է Պուստայա Գրեբլյա։
2006 թվականի տվյալներով Վեսելովկա գյուղում բնակվում էր 33 մարդ։ Բնակչության խտությունը կազմում էր 277,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորիտնոե (գյուղ, Բելոգորսկի շրջան)

Անվան այլ կիրառումների համար տե՛ս՝ ԿորիտնոեԿորիտնոե (ուկրաիներեն՝ Коритне), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Կորիտնոե գյուղում բնակվում էր 413 մարդ։ Բնակավայրը զբաղեցնում է 0,175 կմ² տարածք։ Բնակչության խտությունը կազմում էր 2360 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարսակաձավարի շիլա

Վարսակաձավարի շիլա (վարսակի շիլա), վարսակաձավարից կամ վարսակի փաթիլներից պատրաստված շիլա։ Վարսակի ալյուրից պատրաստված շիլան կոչվում է դեժեն։
Այս ճաշատեսակն ավանդաբար տարածված էր Շոտլանդիայում, Սկանդինավիայում և Ռուսիայում, արևելյան սլավոնների մոտ, ովքեր շիլան եփում էին ինչպես ջրով, այնպես էլ կաթով։ Վերջին տասնամյակներում որպես սննդարար և օգտակար նախաճաշ մեծ ճանաչում է ձեռք բերում նաև այլ երկրներում։ Վարսակաձավարի շիլան, հարուստ լինելով լիխինինով, օրգանիզմին դանդաղ մատակարարում է կալորիաներ և, համապատասխանաբար, էներգիա՝ թույլ տալով նախաճաշից հետո ավելի երկար ժամանակ քեզ կուշտ զգալ։
Վարսակաձավարի շիլայի ավանդական հումքը ձավարն է՝ ինչպես ամբողջական, չկոտրված հատիկը, այնպես էլ հղկված, մանրացված տեսակը։ Եփման ժամանակը տատանվում է 1 ժամից (ամբողջական հատիկի համար) մինչև 1,5 ժամ (մանրացված ձավարի համար)։ Պատրաստի շիլան ունի մոխրագույն-սպիտակ երանգավորում։ Պատրաստման ընթացքում ձավարն իր ծավալով առնվազն 4 անգամ մեծանում է։
Մերօրյա օգտագործողները վարսակաձավարի շիլայի պատրաստման համար ավելի հաճախ նախապատվությունը տալիս են վարսակի փաթիլներին, որոնք բավականին մանրացված-փշրված են, վարսակի բավականին բարակ հատիկներն են, որոնց եփման համար պահանջվում է նվազագույն ժամանակահատված (հաճախ բավական է միայն եռման ջուր լցնելը)։ Որքան բարակ են փաթիլները, այնքան հեռու են բնական ամբողջական հատիկներից, նույնքան էլ արագ են մարսվում, և նույնքան էլ բարձր է գլիկեմիկ ինդեքսը։
Բացի վարսակից և ջրից, վարսակաձավարի շիլայի բաղադրիչներ ակրող են լինել շաքարավազը, աղը, կաթը, կեֆիրը, յուղը, մուրաբան, մեղրը, չրերը, դարչինը, ընկույզը և նույնիսկ պանիրը։ Որպեսզի նախաճաշը տարաբնույթ լինի, շիլան կարելի է զարդարել թարմ մրգի կտորներով (օրինակ՝ բանանի շերտերով կամ հասած նռան հատիկներով) կամ քիչ սառեցված հատապտուղներով։
1901 թվականից Միացյալ Նահանգներում վարսակաձավարի շիլայի և վարսակի փաթիլների տարածմամբ զբաղվում է 
Quaker Oats ընկերությունը։ 1980-ական թվականներին այդ և ամերիկյան այլ արտադրողներ վարսակի փաթիլներին սկսեցին ավելացնել վարսակի թեփ, որն ավելի հարուստ է միկրոտարրերով և սննդային թելիկներով, քան սովորական մաքրված հատիկից ստացված ձավարը։ Թեփի մեջ առկա սննդային թելիկների բարձր պարունակությունը նպաստում է արյան մեջ խոլեսթերինի նվազեցմանը։
Եթե պատրաստի նախաճաշի մեջ չավելացվեն աղ և շաքարավազ, վարսակաձավարի դիետան կարող է դրական ազդեցություն ունենալ հիպերտոնիայի և դիաբետի կանխման վրա։
Խորհրդային Միությունում մանրացված վարսակաձավարը շուկայում հայտնվեց (նաև փաթեթավորված) գդալը ձեռքին պահած ամրակազմ երեխայի պատկերով, որի տակ գրված էր «Հերկուլես» պիտակը։


== Տես նաև ==
Շիլա


== Ծանոթագրություններ ==


== Արտաքին հղումներ ==
Կաթով պատրաստված վարսակաձավարի շիլա
Օրիուելա

Օրիուելա  (իսպ.՝ Orihuela), կատ.՝ Oriola), քաղաք և համայնք Իսպանիայում, մտնում է Ալիկանտե մեջ, որն էլ իր հերթին մտնում է Վալենսիա ինքնավար համայնքի մեջ։ Համայնքը մտնում է Վեգա-Բախա-դել-Սեգուրա շրջանի կազմի մեջ։ Տարածքը՝ 365,44 կմ2։ Բնակչությունը՝ 87113 (2010 թվականին)։ Վարչական կենտրոնից հեռավորությունը՝ 56 կմ։
Քաղաքի հովանավորն է համարվում Փրկիչ Հիսուսը Նազարեթից և Մոնսերատի Սուրբ Կույս Մարիամը։
2011 թվականի օգոստոսի 21-ին մեկնարկեց Վուելտա հեծանվավազքի բազմօրյա մրցաշարի երկրորդ փուլը։


== Արտաքին հղումներ ==
Պաշտոնական էջ Archived 2007-11-08 at the Wayback Machine.
Ayuntamiento de Orihuela
Índice estadístico municipal de Orihuela Archived 2008-02-05 at the Wayback Machine.
Datos y cifras de la provincia de Alicante
Historia de Orihuela(չաշխատող հղում)
Mapa de Orihuela Archived 2008-04-01 at the Wayback Machine.
Orihuela en la Diputación de Alicante Archived 2008-04-01 at the Wayback Machine.
Pacto de Teodomiro
Federación Valenciana de Municipios y Provincias — Guía Turística
Orihuela, historia del Mediterráneo Archived 2019-07-01 at the Wayback Machine.


== Պատկերասրահ ==
Ժնև (կանտոն)

Անվան այլ կիրառումների համար տե՛ս՝ Ժնև (այլ կիրառումներ)Ժնև (ֆր.՝ Genève, գերմ.՝ Genf, իտալերեն՝ Ginevra, ռոմանշ.՝ Genevra), տարածքով ոչ մեծ ֆրանսախոս կանտոն Շվեյցարիայի հարավ-արևմուտքում։ Մայրաքաղաքն է Ժնև քաղաքը։ Բնակչությունը՝ 448 հազար մարդ (կանտոնների մեջ 6-րդը, 2007 թվականի տվյալներով)։ Կանտոնը համարվում է հանրապետություն, շվեյցարական համադաշնության սուբյեկտ։


== Աշխարհագրություն ==

Ժնևը Շվեյցարիայի ամենաարևմտյան կանտոնն է, տարածքով մեծ չէ, ստեղծվել է նույնանուն քաղաքի շուրջը Ժնևյան լճի ափին։ Գրեթե ամբողջովին շրջապատված է Ֆրանսիայի տարածքով, հյուսիս-արևելքում սահմանակից է Վո կանտոնին։ Տարածքը՝ 282 կմ²։


== Ծանոթագրություններ ==
Ծովալճակ

Ծովալճակը ավազով կամ բուստախութով ծովից բաժանված փոքր ջրամբար։ Բուստալճակային քաղաքի տիպիկ օրինակն է Վենետիկը։ Ի սկզբանե բուստալճակ էին կոչում միայն Վենետիկի բուստալճակին, սակայն հետագայում այդ եզրը սկսեցին օգտագործել նաև ամբողջ աշխարհի փոքր ծովածոցերի վերաբերյալ։
Նիմեգկ

Նիմեգկ (գերմ.՝ Niemegk), քաղաք Գերմանիայում, Բրանդենբուրգի տարածքում։
Մտնում է Պոտսդամ Միթելմարկ շրջանի կազմի մեջ։ Գտնվում է Նիմեգկի ենթակայության ներքո։ Բնակչությունը 2058 մարդ է (2010 թվականի դեկտեմբերի 31–ի տվյալներով)։ Զբաղեցնում է 44,81 կմ² տարածք։ Պաշտոնական կոդը՝ 12 0 69 448։
Քաղաքը ստորաբաժանվում է 2 քաղաքային շրջանի։


== Պատկերասրահ ==

		
		
		
		


== Ծանոթագրություններ ==
Karma Chameleon

«Karma Chameleon», անգլիական Culture Club խմբի երգը՝ 1983 թվականի իրենց «Colour by Numbers» երկրորդ ստուդիական ալբոմից։ Հեղինակներն են խմբի վոկալիստ Բոյ Ջորջը (նույն ինքը՝ George O’Dowd), հարվածային գործիքներ նվագող Ջոնաթան Մոսսը, կիթառահար Միկի Քրեյգը, ստեղնահար Ռոյ Հեյը և Phil Pickett Alfie Malone-ը (Sailor խմբի նախկին ստեղնահար)։ Երգը, որը թողարկվել է 1983 թվականի սեպտեմբերին, դարձել է միջազգային հիթ՝ գլխավորելով աշխարհի շատ երկրների հիթ-շքերթները, այդ թվում՝ ամերիկյան (Billboard Hot 100-ում № 1), Բրիտանական (6 շաբաթ № 1 UK Singles Chart-ում) և այլ (№ 1՝ Ավստրալիա, Կանադա, Իռլանդիա, Նոր Զելանդիա, Նիդեռլանդներ, Ճապոնիա)։ Karma Chameleon-ը Մեծ Բրիտանիայի UK Singles Chart հիթ-շքերթի երկրորդ առաջատարն է դարձել խմբի կարիերայում նրա  նախորդ՝ «Do You Really Want to Hurt Me» հիթից հետո, իսկ ԱՄՆ-ում այն դարձել է խմբի կարիերայում առաջին և միակ չարթոպերը և 3 շաբաթ գլխավորել համազգային հիթ-շքերթը։
Երգը պարգևատրվել է Brit Awards մրցանակով «Best British Single» (1984) անվանակարգում։ Մեծ Բրիտանիայում այն դարձել է 1983 թվականի ամենահաջողակ հիթ, անգլիական երաժշտության ողջ պատմության ընթացքում 31-րդ բեսթսելլերը՝ ավելի քան 1,4 մլն օրինակի վաճառքով Միացյալ Թագավորությունում։ Աշխարհում վաճառվել է 5 մլն օրինակ։ Տեսահոլովակի ռեժիսորը Peter Sinclair-ն է, իսկ պրոդյուսերը՝ Սթիվեն Բերոնը, ով նկարահանել է նաև Dire Straits խմբի «Money for Nothing» և a-ha խմբի «Take on Me» երգերի տեսահոլովակները։


== Հիթ-շքերթներ և հավաստագրեր ==


== Հավաստագրեր ==


== Ծանոթագրություններ ==


== Արտաքին հղումներ ==
 Музыкальный видеоклип — Karma Chameleon  (более 300 млн просмотров)
MetroLyrics Archived 2020-12-25 at the Wayback Machine.
Մեծ սոսիներ

«Մեծ սոսիներ» (անգլ.՝ The Large Plane Trees), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 104,5 × 124,5 սմ։
Այսօր «Մեծ սոսիներ» ստեղծագործությունը պահպանվում և ցուցադրվում է Քլիվլենդի գեղարվեստի թանգարանում (Քլիվլենդ, Օհայո, ԱՄՆ)։


== Պատմություն ==
1889 թվականի մայիսին Վինսենթ վան Գոգն ինքնակամ բուժման է մեկնում Սան Ռեմիի հոգեբուժարան՝ Սեն Ռեմի դը Պրովանսում։ Այստեղ նկարիչը հարևան հիվանդասենյակ մտնելու թույլտվություն ուներ, որն օգտագործում էր որպես ստուդիա։ 1889 թվականի նոյեմբերին Սան Ռեմիում զբոսնելու ժամանակ Վինսենթը տպավորվել է, երբ հսկայական սոսիների տակ տեսել է ճանապարհը վերանորոգող աշխատակիցներին։ Իր եղբորը՝ Թեոյին գրած նամակում հեղինակը հայտնում է. «Չնայած ցրտին, ես ցայսօր էլ շարունակում եմ աշխատել փողոցում և մտածում եմ, որ դա ինձ ու աշխատանքին օգուտ կբերի»։


== Նկարագիր ==
«Մեծ սոսիներ» ստեղծագործությունը հեղինակը վրձնել է 1889 թվականի նոյեմբերին, երբ տակավին գտնվում էր հոգեբուժարանում։ Այստեղ պատկերված է փողոց Սեն Ռեմիում։ Ճանապարհաշինարարները գործ են անում հսկա սոսիների տակ։ Ծառերը պատված են դեղին տերևներով։


== Ծանոթագրություններ ==


== Գրականություն ==
Marilyn Stokstad, David Cateforis, Stephen Addiss, Art History, Pearson/Prentice Hall, 2005. 9780131455276


== Արտաքին հղումներ ==
«Vincent van Gogh The Large Plane Trees (Road Menders at Saint-Rémy)»։ Քլիվլենդի թանգարան։ Վերցված է 2020-04-21  (անգլ.)
«Vincent van Gogh The Road Menders»։ The Phillips Collection։ Վերցված է 2020-04-21  (անգլ.)
Բարի ոգիների նոր արկածները

Բարի ոգիների նոր արկածները, 1999 թ. Հալֆիլմում նկարահանված գունավոր տիկնիկային ֆիլմ։


== Սյուժե ==
Բարի ոգիների օգնությամբ երեխաները վերադարձնում են չար Կակաֆոնի գողացած երաժշտությունը, և ներդաշնակությունը վերականգնվում է։


== Նկարահանող անձնակազմ ==
ռեժիսոր - Գայանե Մարտիրոսյան
սցենարիստ - Գայանե Մարտիրոսյան
նկարիչ - Իգոր Պատրիկ
երաժշտությունը - Ռոբերտ Ամիրխանյան
օպերատոր - Ռուդոլֆ Վաթինյան և Ռ. Բալասանյան
մոնտաժ - Ի. Միքայելյան
Դոբենսանդ

Դոբենսանդ (ֆր.՝ Daubensand), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 377 մարդ, բնակչության խտությունը` 97.42 մարդ/կմ²։ Բնակավայրը զբաղեցնում է 3.87 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 27 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 257 աշխատունակ (15-64 տարեկան)  բնակիչ, որոնցից ակտիվ էին 192-ը, իսկ ոչ ակտիվները` 65։ Ակտիվության ցուցանիշը կազմում է 74,7 %։ 192 աշխատունակ մարդկանցից աշխատել է 182 անձ (96 տղամարդ և 86 կին)։ Գործազուրկ են եղել 10 անձ (4 տղամարդ և 6 կին)։ 65 անաշխատունակներից 18-ը եղել են աշակերտներ կամ ուսանողներ, 32-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մատյո Դեբյուշի

Մատյո Դեբյուշի (ֆր.՝ Mathieu Debuchy, հուլիսի 28, 1985(1985-07-28), Fretin), ֆրանսիացի ֆուտբոլիստ է, Լոնդոնի «Արսենալի» և Ֆրանսիայի հավաքականի պաշտպան։


== Ֆուտբոլային կարիերա ==


=== Լիլ ===
Մատյո Դեբյուշին վաղ հասակից գտնվում էր «Լիլի» ակադեմիաում, որտեղ անցկացրել է մոտ 10 տարի։ 2004 թվականին, Ֆրանսիայի առաջնությունում ձմեռային ընդմիջումից հետո, հնարավորություն է ստանում հիմնական կազմում խաղալու, ակումբի կողմից ստանալով 33 համարը։ Հունվարի 30-ին տեղի ունեցավ նրա նորամուտը, «Մեց» ակումբի հետ խաղում։
Հաջորդ առաջնությունում փոխում է իր համարը, 33-ի փոխարեն վերցնելով 2-ը։ Ամբողջ առաջնությունը լավ անցկացնելով, օգնեց «Լիլին» ավարտել այն 2-րդ հորիզոնականում, և ստանալ Չեմպիոնների Լիգայում խաղալու իրավունք։


=== Նյուքասլ ===
9 տարի Ֆրանսիաի առաջնությունում հանդես գալուց հետո, Մաթյեն հրավեր է ստանում Անգլիական Նյուքասլի կողմից։ 2013 թվականի Հունվարի 4-ին հինգ ու կես տարվա պահմանագիր է կքնում Նյուքասլի հետ։ Մեկ ու կես հաջող տարի անցկացնելով Նյուքասի կազմում, նրանով հետաքրքվեց Անգլիայի առաջատար ակումբներից մեկը՝ «Արսենալը»։


=== Արսենալ ===
2014 թվականին Աշխարհի առաջնությունից հետո, որտեղ նա հաղթել էր կոնկուրենցիան հիմնական աջ պաշտպանի դիրքի համար Բակարի Սանյաից, հրավեր ստացավ «Արսենալի» կողմից, հենց վերջինիս փոխարինելու համար։ Նրա նորամուտը կայացավ օգոստոսին, Կրիստալ Պելասի հետ խաղում։ Նոր թիմում հանդես է գալիս 2-րդ համարի մարզաշապիկով։


== Ձեռքբերումներ ==


=== Կարիերայի վիճակագրություն ===


=== Թիմային նվաճումները ===
Լիգա 1։ 2010/11
Ֆրանսիաի գավաթ։ 2010/11


== Ծանոթագրություններ ==
Փարի՜զ, Փարի՜զ

Փարի՜զ, Փարի՜զ (ֆր.՝ Faubourg 36), ֆրանսիացի ռեժիսոր Քրիստոֆ Բարատյեի 2008 թվականին նկարահանված երաժշտական, դրամատիկական ֆիլմը։


== Սյուժե ==
Փարիզ, 1936 թվական։ Երեք գործազուրկ դերասաններ ցանկանում են վերադարձնել «Շանսոնիա» համերգասրահը, որտեղ նրանք ժամանակին ելույթ են ունեցել, և որը հիմա փակ է։ Սակայն հանրությանն այլևս դուր չի գալիս նրանց ծեծված համարներն ու կատակները։ Եվ այդ ժամանակ նրանք հուսահատված քայլի են դիմում` թույլ տալով գեղեցկուհի Միլաշկային երգել իր սիրած «Փարիզ, Փարիզ» երգը…


== Դերերում ==
Ժերար Ժյունո` Պիգոլ
Կլովիս Կորնյակ`Միլու
Պիեռ Ռիշար` պարոն Ռադիոընդունիչ, կոմպոզիտոր
Կադ Մերադ` Ժակի-Ժակե
Նորա Անեզեդեր` Դուզ


== Պարգևներ և առաջադրումներ ==
«Սեզար» կինոմրցանակ 2009.

Լավագույն երաժշտությունը ֆիլմի համար` Ռայնխարդտ Վանգեր (առաջադրում)
Օպերատորի լավագույն աշխատանք` Թոմ Սթերն (առաջադրում)
Լավագույն դեկորացիա` Ժան Ռաբաս (առաջադրում)
Լավագույն հագուստ` Կարին Սարֆատի (առաջադրում)
Լավագույն հնչյունավորում` Դանիել Սոբրինո, Ռոման Դիմնի, Վենսան Գուժոն (առաջադրում)«Լյումեր» մրցանակ 2009.

Ամենախոստումնալից դերասանուհի` Նորա Անեզեդեր (մրցանակ)«Օսկար» մրցանակ 2010.

Լավագույն երգի համար` Loin de Paname` երաժշտությունը` Ռայնխարդտ Վանգերի, բառեր`` Ֆրանկ Տոմայի (առաջադրում)


== Ծանոթագրություններ ==


== Արտաքին հղումներ ==
Сайт фильма
«Париж! Париж!»(անգլ.) ֆիլմը Internet Movie Database կայքում
Сюжет фильма Archived 2011-11-10 at the Wayback Machine.
Կլավդիա Կոստինա

Կլավդիա Ֆեոոդորովնա Կոստինա (ռուս.՝ Клавдия Фёдоровна Ко́стина, հունվարի 20 (փետրվարի 1), 1900, Պոկրով, Վլադիմիրի նահանգ, Ռուսական կայսրություն - հունիսի 4, 1978(1978-06-04), Ղրիմի մարզ, Ուկրաինական ԽՍՀ, ԽՍՀՄ), խորհրդային բուսաբանագետ և սելեկցիոներ։


== Կենսագրություն ==
Կլաուդիա Ֆեոոդորովնա Կոստինան ծնվել է 1900 թվականի հունվարի 7-ին (հունվարի 20-ին), Պոկրով քաղաքում (այժմ՝ Վլադիմիրի մարզ)։ Ավարտել է 1925 թվականին ավարտել է Մոսկվայի գյուղատնտեսական ակադեմիան։ Այնուհետև նա տեղափոխվել է Ղրիմ և սկսեց աշխատել Նիկիտսկու բուսաբանական այգում։ Մի քանի տարի անց Կլաուդիա Ֆեդորովնան աշխատանքի է անցնում Լենինգրադի Բուսաբուծության համամիութենական ինստիտուտում, և շուտով դառնում կորիզավոր մրգերի բաժնի վարիչը։
1928 թվականին Կոստինան արշավախմբի կազմում մեկնում է Կենտրոնական Ասիա, Կովկաս և Ղրիմ՝ ծիրանի ու դեղձի մշակությունը ուսումնասիրելու։ 1932 թվականից նա սկսեց զբաղվել ծիրանի մշակության գործունեությամբ։ Հայրենական մեծ պատերազմի ժամանակ Կլաուդիա Ֆեդորովնան աշխատել է պտուղբանջարեղենի ինստիտուտում, այնուհետև՝ Օիրոտ-Տուրում։ Պատերազմից հետո նա վերադարձավ Նիկիտկի բուսաբանական այգի։
Անցյալ դարի 40-ականների վերջին Կ.Կոստինան աշխատում էր Յալթայի Նիկիտսկու անվան բուսաբանական այգում և սկսեց ուսումնասիրել պատերազմից հետո Ղրիմի հարավային ափերին մնացած լքված այգիները։ Այնտեղ նա հայտնաբերեց կեռասի սալորի բազմաթիվ տեսակներ, որոնց պտուղները հասունանում էին տնական սալորից մեկ ամիս շուտ, հուլիսին ծիրանի հետ միասին։ Դրանց միակ թերությունը պտղի փոքր չափերն էին։ Կալիֆորնիայում Լյութեր Բյորբանկի կողմից բուծված չինական սալորի խոշոր սորտերի լավագույն տեսակները խաչասերելով՝ Կոստինան ստացավ հիբրիդային սալորի առաջին սորտերը, որոնք վաղ հասունացման և էկոլոգիական հարմարվողականության տեսանկյունից  համապատասխանում էին սալորի եվրոպական տեսակներին իրենց մեծ չափերով և բարձրորակ պտուղներով։ Հատկապես տարածված է «բերքառատ» տեսակը (Դոնբասում ցրտադիմացկուն տեսակը, Սևահողային շրջանի հարավում այն արդեն ցրտադիմացկուն չէր)։
Կլաուդիա Ֆեդորովնա Կոստինան մահացել է Ղրիմում, 1978 թվականի հունիսի 4-ին։


== Պարգևներ և մրցանակներ ==
Ստալինյան երկրորդ կարգի մրցանակ (1952)` հացահատիկային և յուղատու նոր տեսակների մշակության համար
ՌԽՖՍՀ գիտության և տեխնիկայի վաստակավոր գործիչ (1962)
Լենինի շքանշան
մեդալներ


== Գիտական աշխատանքներ ==
Культура абрикосов в Ферганской долине (1931)
К развитию культуры абрикоса в СССР (1934)
К изучению рода Prunus Focke (1935)
Абрикос (1936)


== Կ.Կոստինայի անունով բույսերի տեսակներ ==
Armeniaca kostinae E.N.Lomakin, 1977


== Ծանոթագրություններ ==
Շտեֆան Բանիչ

Շտեֆան Բանիչ (սլովեն.՝ Štefan Banič, նոյեմբերի 23, 1870(1870-11-23) կամ 1870, Սմոլենիցե, Trnava District - հունվարի 2, 1941(1941-01-02), Սմոլենիցե, Trnava District, Սլովակիայի հանրապետություն (1939-1945)), սլովակ կոնստրուկտոր, գյուտարար։ Հայտնի է իր ստեղծած առաջին բանակային պարաշյուտով։


== Կենսագրություն ==
Շտեֆան Բանիչը ծնվել է 1870 թվականին Նեշտիխում (այժմ՝ Սմոլենիցե գյուղի մաս), Ավստրո-Հունգարական կայսրություն, գյուղացու ընտանիքում։ Որոշ ժամանակ աշխատել է որպես որմնադիր, այնուհետև լավ աշխատանք գտնելու պատրվակով գաղթել է ԱՄՆ, Փենսիլվանիայում ածխային հանքում աշխատելու հանքափոր։ Հետաքրքրվել է ավիատեխնիկայով։ 1912 թվականին ինքնաթիռի վթարի ականատես լինելուց հետո, Բանիչը 1913 թվականին ստեղծել է պարաշյուտի նախատիպը և ստացել արտոնագիր՝ No. 1,108,484: Պարաշյուտի դիզայնը արմատապես տարբերվում է մյուսներից, այն նման էր մարմնին ամրացված հովանոցի։ Պարաշյուտը Բանիչը փորձարկել է Վաշինգտոնում՝ ցատկելով 15 հարկանի շենքից, 1914 թվականին՝ ինքնաթիռից։ Իր արտոնագիրը Բանիչը հանձնել է ԱՄՆ բանակին, մասնավորապես, այն օգտագործվել է ԱՄՆ ռազմաօդային ուժերի կողմից Առաջին համաշխարհային պատերազմի ժամանակ։
Առաջին համաշխարհային պատերազմից հետո Բանիչը վերադարձել է Չեխոսլովակիա, որտեղ օգնել է ուսումնասիրելու Դրինի քարանձավը։


== Հիշատակ ==
1997 թվականին Սլովակիայում ծնված և պարաշյուտային սպորտով զբաղվող Սլավո Մուլիկը ստեղծել է Շտեֆան Բանիչի հիմնադրամ, որը բրոնզե, արծաթե և ոսկե մեդալներ է շնորհում Բանիչի հիշատակին կազմակերպված միջոցառումներում ներգրավված անհատներին։
2006 թվականին Սլովակիայի ռազմական օդային դեսանտները Բանիչի ծննդավայր Սմոլենիցեում տեղադրել են նրա հուշատախտակը։
Բանիչի անունն է կրում նաև Սմոլենիցեի մոտ գտնվող Տրնավա-Բոլերազ օդանավակայանը։


== Ծանոթագրություններ ==
Սեզերյո

Սեզերյո (ֆր.՝ Ceyzérieu), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էն կանտոնի կազմի մեջ։ Կոմունայի շրջանը Բելլեն է։
Կոմունայի կոդը INSEE՝ 01073։


== Աշխարհագրություն ==
Կոմունան Փարիզ քաղաքից գտնվում է 430 կմ հարավ-արևելք, դեպի հյուսիս-արևելք՝ Լիոն քաղաք, 70 կմ է և 60 կմ արևմուտք Բուրկ ան Բրեսից։
Կոմունայի տարածքով դեպի հյուսիս հոսում է Սերան գետը։


== Բնակչություն ==
Կոմունայի բնակչությունը 2010 թվականին կազմել է 929 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 595 մարդկանցից 446-ը տնտեսապես ակտիվ են եղել, 149-ը՝ պասիվ (ակտիվության ցուցանիշը` 75,0% է, 1999 թվականին՝ 70,6%)։ 446 ակտիվ բնակիչներից աշխատել են 420-ը (222 տղամարդ, 198 կին), գործազուրկ է եղել 26 մարդ (10 տղամարդ և 16 կին)։ 149 պասիվներից 33 հոգի եղել են աշակերտ կամ ուսանող, 73-ը՝ թոշակառու, 43 պասիվ են եղել այլ պատճառներով։


== Պատկերասրահ ==

		
		


== Ծանոթագրություններ ==


== Արտաքին հղումներ ==
«Сен-Дени-ле-Бур» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-03-24 
«Сен-Дени-ле-Бур» (ֆրանսերեն)։ cassini.ehess.fr։ Վերցված է 2014-03-24
Կորեացիներ

Կորեացիներ (ինքնանվանումը՝ չոսոն կորե սարամ ― 한국인 / 韓國人), ազգություն, Կորեայի հիմնական բնակչությունը։ Բնակվում են նաև Չինաստանում (մոտ 1, 5միլիոն), Ճապոնիայում (մոտ 550 հազար), Նախկին խորհրդային հանրապետություններում, առավելապես՝ Ղազախստանում և Ուզբեկստանում (մոտ 357 հազար, 1970)։ Պատկանում են մոնղոլոիդ ռասայի արևելա-ասիական ճյուղին։
Լեզուն կորեերենն է։


== Կրոն ==
Կորեացիների մեջ հնում տարածված է եղել ոգեպաշտությունը և շամանականությունը, քիչ տարածված սինտոյականությունը։ 4-6-րդ դարերում Կորեա է ներթափանցել բուդդայականությունը, և մեծ ազդեցություն է ունեցել կոնֆուցիոսականությունը։ Կորեացիների կրոնը տարբեր է, նույնը չէ։


== Մշակույթ ==
Կորեացիների մշակույթում լավ համադրված են ազգային հին ավանդույթների և նորի տարրերը։ Լայնորեն հայտնի են կորեացիների գեղարվեստական խեցեղենը և ծղոտե հյուսվածքները։


== Գրականություն ==
서의식 և 강봉룡. 뿌리 깊은 한국사, 샘이 깊은 이야기: 고조선, 삼국, ISBN 89-8133-536-2
Barnes, Gina. The Rise of Civilization in East Asia: the Archaeology of China, Korea and Japan, ISBN 0-500-27974-8
Շամշադ Ախթար

Շամշադ Ախթար (անգլ.՝ Shamshad Akhtar, 1954, Հայդարաբադ (քաղաք, Պակիստան), Սինդ, Պակիստան և Սինդ, Պակիստան), տնտեսագետ, դիվանագետ, Պակիստանի ֆինանսների ժամանակավոր նախարարի պաշտոնակատար 2018թվականից։ 2006-2009 թվականներին ղեկավարել է Պակիստանի Պետական ​​բանկը՝ այդպիսով դառնալով երկրում առաջին կինը, ով զբաղեցնում է այդ պաշտոնը։ 2011 թվականին նա դարձել է ՄԱԿ-ի գլխավոր քարտուղար Բան Կի Մունի ավագ խորհրդականը։


== Կրթություն ==
Շամշադ Ախթարը ծնվել է Պակիստանի Հայդարաբադ քաղաքում։ Ախթարն իր բակալավրի աստիճանը ստացել է Փենջաբի համալսարանում 1974 թվականին, իսկ 1975 թվականին ավարտել է Քաիդ-է Ազամ համալսարանը տնտեսագիտության բնագավառում։ 1977 թվականին Շամշադը Անգլիայում ստացել է իր մագիստրոսի կոչումը Սասեքսի համալսարանում։ 1980 թվականին Ախթարը ստացել է տնտեսագիտության թեկնածուի կոչում Շոտլանդիայի արևմուտքում գտնվող Փեյսլի համալսարանում։


== Գործունեություն ==
1980 թվականին Ախթարը սկսեց աշխատել Համաշխարհային բանկի Պակիստանի ռեզիդենտ գրասենյակում՝ որպես երկրի մասնագետ։ 1990 թվականին նա տեղափոխվել է Մանիլա, որտեղ աշխատանքի է անցել Ասիական զարգացման բանկում որպես ավագ տնտեսագետ։ Իսկ 2002 թվականի հունիսին Ախթարը զբաղեցրել է բանկի գլխավոր տնօրենի պաշտոնը։ Ախթարը երկրի գլխավոր բանկի ղեկավարն էր մինչև 2009 թվականը։ 2008 թվականի նոյեմբերի 11-ին Ուոլ Սթրիթ անգլ.՝ The Wall Street ամսագիրը նրան ավելացրեց Ասիայի կին առաջնորդների տասնյակում։ 2009 թվականին նա վերադարձավ Ասիական զարգացման բանկ՝ որպես Հարուհիկո Կուրոդայի ավագ խորհրդական, որն այն ժամանակ բանկի նախագահն էր։ Այնուհետ Ախթարը տեղափոխվեց Վաշինգտոն և ստանձնեց Համաշխարհային բանկի Մերձավոր Արևելքի և Հյուսիսային Աֆրիկայի փոխնախագահի պաշտոնը։ 2011 թվականի սեպտեմբերին Շամշադ Ախթարը դարձավ ՄԱԿ-ի գլխավոր քարտուղարի տնտեսական զարգացման և ֆինանսների գծով ավագ խորհրդական։ 2013 թվականի դեկտեմբերին Շամշադ Ախթարը նշանակվել է Ասիայի և Խաղաղօվկիանոսյան տարածաշրջանի տնտեսական և սոցիալական հանձնաժողովի գործադիր քարտուղար։


== Մրցանակներ ==
Թուրքմենստանի չեզոքության 25 տարի» հոբելյանական մեդալ (2020 թ., Թուրքմենստան)՝ հաշվի առնելով Թուրքմենստանի մշտական ​​չեզոքության անկախության, ինքնիշխանության և իրավական կարգավիճակի ամրապնդման, համաշխարհային ասպարեզում Հայրենիքի հեղինակության ամրապնդման և միջազգային հարաբերությունների զարգացման արժանիքները, ինչպես նաեւ Թուրքմենստանի չեզոքության 25-ամյակի կապակցությամբ։


== Ծանոթագրություններ ==


== Արտաքին հղումներ ==
«State Bank of Pakistan-SBP/Website / The Central Bank / Islamic Republic of Pakistan»։ web.archive.org։ 2005-11-25։ Արխիվացված է օրիգինալից 2005-11-25-ին։ Վերցված է 2022-05-19 
«Pakistani awarded “Best Central Bank Governor in Asia” prize » DhartiPakistan - Pakistani News blog»։ web.archive.org։ 2007-10-30։ Արխիվացված է օրիգինալից 2007-10-30-ին։ Վերցված է 2022-05-19 
{Cite web |url=https://archive.today/20130117102131/http://www.allvoices.com/news/1884646/s/24132775-shamshad-visits-native-village-for-first-time |title=Shamshad visits native village for first time - Shamshad visits nativ… |date=2013-01-17 |website=archive.ph |accessdate=2022-05-19}}
Մարխո

Մարխո, գյուղ Արևմտյան Հայաստանում, Խարբերդի վիլայեթի Մեծկերտի գավառակում։ Գտնվում էր Մեծկերտ գյուղաքաղաքից արևմուտք, Մնձուր և Խոզաթ գետերի միջև։


== Աշխարհագրություն ==
Գյուղը շրջապատված էր լեռներով։


== Բնակչություն ==
1872-1873 թվականներին ուներ 10 տուն հայ և 10 տուն քուրդ, իսկ 1915 թվականին՝ 12 տուն՝ 96 հայ և 15 տուն՝ 75 քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Մարխոն ուներ ավերակ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կրուպին (գյուղ, Խմելնիկի շրջան)

Կրուպին (ուկրաիներեն՝ Крупин), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1810 թվականին։
2001 թվականի տվյալներով Կրուպին գյուղում բնակվում էր 160 մարդ։ Բնակավայրը զբաղեցնում է 0,75 կմ² տարածք։ Բնակչության խտությունը կազմում էր 213,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արդոն (քաղաք)

Անվան այլ կիրառումների համար տե՛ս՝ Արդոն (այլ կիրառումներ)Արդոն (օսերեն՝ Ӕрыдон հնչողություն ; ռուս.՝ Ардон), քաղաք Ռուսաստանի Դաշնությունում, Հյուսիսային Օսիայի Հանրապետություն - Ալանիայի Արդոնի շրջանի վարչական կենտրոն, Հյուսիս-Կովկասյան երկաթուղու կայարան։
Քաղաքը գտնվում է Օսական հարթավայրում, Արդոն գետի ափին, Վլադիկավկազից 39 կմ հեռավորության վրա՝ հյուսիս-արևելքում։ Բնակչությունը՝ 19 095 մարդ (2010), ազգային կազմը՝ օսեր - 76,13%, ռուսներ - 20,04%։


== Արդյունաբերություն ==
կաթի գործարան
սպիրտի գործարան
պահածոների գործարան
վերականգնողա-մեխանիկական գործարան
ասֆալտի գործարան


== Հայտնի մարդիկ ==
Քաղաքում ծնվել են՝Ցոցկա Ամբալով (1871 - 1937)  - ազգագրագետ, գրող
Ձանթեմիր Զանգիև (ծն. 1936)  - ՌԽԴՍՀ ազատ ոճի ըմբշամարտի վաստակավոր մարզիչ(1980)
Թաթարի Եպխիև  -  Դրամատուրգ, բանաստեղծ
Բորիս Կուլաև  - ԽՍՀՄ սպորտի վաստակավոր վարպետ (1957)
Նիկոլայ Սալամով (1922 - 2003) - կինոյի և թատրոնի դերասան, ԽՍՀՄ ժողովրդական արտիստ (1984)
Վասիլի Տերենտյև (1899-1957) - խորհրդային զորավար, գեներալ-լեյտենանտ (1944)
Կաուրբեկ Թոգուզով (1919-2009) - Խորհրդային Միության հերոս (1943)
Վլադիմիր Թխափսաև (1910 - 1981) - կինոյի և թատրոնի դերասան, ԽՍՀՄ ժողովրդական արտիստ (1960)


== Ծանոթագրություններ ==
Կուլտիվատոր

Կուլտիվատոր, հողի մակերևութային շերտը փխրեցնող, մոլախոտերը ոչնչացնող և հողը պարարտացնող սարք։ Ըստ օգտագործման բնույթի կուլտիվատորները կարող են լինել ցելային (հողի համատարած մշակման համար), միջշարքային տարածությունների մշակման (միջշարքերում փխրեցնում են հողը, քաղհանում մոլախոտերը), ունիվերսալ (օգտագործվում է հողի համատարած և միջշարքերի մշակման համար), բուսասնիչ (միջշարքերը մշակող և միաժամանակ պարարտացնող)։ Կան կցվող և կախվող (տրակտորի վրա հավաքվող) տիպի կուլտիվատորներ։
Աշխատանքային օրգաններն են՝ թաթիկները, թմբավորող օրգանները, սնուցող դանակները, ասեղնավոր սկավառակները։ Քաղհանող թաթիկները կարող են լինել սլաքաձև կամ միակողմանի կտրող (ածելի), հարթ կտրող (հողը մշակում են մինչև 6 սմ), ունիվերսալ (մինչև 10-12 սմ խորությամբ), փխրեցնող (12-22 սմ խորությամբ)։ Համարյա բոլոր կուլտիվատորների աշխատանքային օրգանները շրջանակին միանում են ծխնիաձև։
Պիիլու

Պիիլու (էստ․՝ Piilu), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թոմաս Ման (դերասան)

Թոմաս Ռենդալ Ման կրտսեր (անգլ.՝ Thomas Randall Mann, Jr., սեպտեմբերի 27, 1991(1991-09-27), Պորտլենդ), ամերիկացի դերասան։ Հայտնիություն է ձեռք բերել 2012 թվականին՝ «Նախագիծ X» կատակերգական ֆիլմի թողարկումից հետո։


== Վաղ տարիներ ==
Թոմասը ծնվել է 1991 թվականի սեպտեմբերի 27-ին ԱՄՆ-ի հյուսարևմտյան մասում գտնվող Օրեգոն նահանգի Պորտլենդ քաղաքում, սակայն երբ լրացել է նրա 2 տարին, ընտանիքը տեղափոխվել է Տեխաս նահանգի Դալաս քաղաք, որտեղ անցկացրել է իր ողջ մանկությունն ու երիտասարդությունը։


== Կարիերա ==
2007 թվականին Թոմասը Nickelodeon ալիքի «ԱյԿառլի» հեռուստասերիալի եթերաշրջաններից մեկում կատարել է ոչ մեծ դեր։ Առաջին «լուսարձակումից» հետո Թոմասին առաջարկել են միջակ դեր «Լինում է և ավելի վատ» կատակերգական հեռուստասերիալում, ինչը, անկասկած, երիտասարդ դերասանի կարիերայում տվել է էական մեկնարկ։
2010 թվականին Թոմասը «Սա շատ զվարճալի պատմություն է» ֆիլմում ստացել է դերի հրավեր (ռեժիսորներ՝ Աննա Բոդեն և Ռայան Ֆլեք), որը բավականին լավ ճանաչում է ձեռք բերել համաշխարհային վարձույթում և ստացել քննադատների դրական արձագանքներ։
Նույն թվականին Թոմասին առաջարկել են ունկնդրել «Նախագիծ X» ֆիլմի գլխավոր դերերից մեկը, բայց Թոմասը ձախողել է քաթինգը և շուտով գրանցվել ևս մեկում, սակայն այդ փորձը ևս անհաջող էր։ Միայն յոթերորդ ունկնդրումից հետո ռեժիսորը Թոմասին նշանակել է Թոմաս Կաբայի դերում, որը հետագայում մեծ ազդեցություն է ունեցել դերասանի ապագա կարիերայի վրա։ Թոմաս Մանը «Նախագիծ X» ֆիլմում ցնցող հաջողությունից հետո դարձել է շատ սիրված ինչպես հոլիվուդյան առաջատար ռեժիսորների, այնպես էլ ընդարձակ լսարանի համար։
2011 թվականի վերջին Թոմասը նշանակվում է Ռիչարդ Լագրավենեզեի «Հրաշալի էակներ» ֆիլմի Ուեսլի Լինքոլնի դերում։ Միևնույն ժամանակ Թոմի Վիրկոլայի «Վհուկների որսորդներ Հենզելը և Գրետելը» պատկերում խաղացել է Բենի դերը։ Նա նաև ավարտել է նկարահանումները «Կարճահասակ» կատակերգությունում, որտեղ խաղացել է գլխավոր դերերից մեկը։
2013 թվականին Թոմասը մասնակցել է այնպիսի կինոպատկերների նկարահանումներին, ինչպիսիք են «Թույն ինչպես ես», որի թողարկումը կայացել է 2013 թվականին, և «Դորք թագավոր» ֆիլմը, որում Թոմասը խաղացել է գլխավոր դերը։ Վերջինիս թողարկումը կայացել է 2014 թվականին։


== Ֆիլմագրություն ==


== Ծանոթագրություններ ==
Քլիֆորդ Ստիլ

Քլիֆորդ Ստիլ (անգլ.՝ Clyfford Still, նոյեմբերի 30, 1904(1904-11-30)[…], Grandin, Հյուսիսային Դակոտա, ԱՄՆ - հունիսի 23, 1980(1980-06-23)[…], Նյու Յորք, Նյու Յորք, ԱՄՆ և Բալթիմոր, Մերիլենդ, ԱՄՆ), ամերիկացի աբստրակցիոնիստ նկարիչ։ Աբստրակտ էքսպրեսիոնիզմի նշանակալի ներկայացուցիչներից մեկը։


== Կյանք և ստեղծագործություն ==
Ծնվել է Գրանդինում և մանկություն անց է կացրել Սպոկանում։ 1924 թվականին՝ 20 տարեկան հասակում, նկարիչը ժամանել է Նյու Յորք՝ ծանոթանալու ժամանակակից նկարչության հետ։ Այցելելով Մետրոպոլիտեն թանգարան և դիտելով այնտեղ հավաքված եվրոպական առաջատար վարպետների աշխատանքները՝ Ստիլն այդ աշխատանքները բավականաչափ խորը չի համարել։ Ապագա վարպետին պատկերացել է, որ նկարչությունը արտահայտվելու մեծ հնարավորություններ ունի։ Քանի որ նա արդեն որոշել է իրեն նվիրել արվեստի ուսումնասիրությանը՝ ընդունվել է արվեստի ուսանողական լիգայի դասընթացների, սակայն պարապմունքից 45 րոպե անց հեռացել է՝ գտնելով, որ դա էլ «իրենը չէ»։ Հիասթափված «կոռումպացված» արվեստի մեծ քաղաքից՝ Ստիլը նույն 1924 թվականին թողել է Նյու Յորքը, և անգամ մի քանի շաբաթ չմնալով այդտեղ՝ հեռացել է դեպի Արևմուտք։
1933 թվականին, ավարտելով Սպոկանի համալսարանը, Ստիլը 1941 թվականից դասավանդել է գեղանկարչություն, արվեստի պատմություն և Գեղագիտության Վաշինգտոնում գտնվող Պուլմենի պետական համալսարանում։ Այդ նույն ժամանակաշրջանին են դասվում նաև նրա առաջին աբստրակտ նկարները։ 1943-1945 թվականներին դասավանդել է Ռիչմոնդում և Վիրջինիայում, ապա 1945 թվականին կրկին եկել է Նյու Յորք, որտեղ էլ ծանոթանել է Ջեքսոն Պոլլոքի և Մարկ Ռոտկոյի հետ։ Նույն թվականին կազմակերպվել է նկարչի առաջին անհատական ցուցահանդեսը Պեգի Գուգենհայմ պատկերասրահում, որը վարպետին ճանաչում և հռչակ է բերել։ Միևնույն ժամանակ, Ստիլը փորձել է իրեն հեռու պահել աբստրակցիոնիստ նկարիչների պալատից՝ հրաժարվելով 1950-ական թվականներին կեսերին մասնակցելու Նյու Յորք արվեստի ցուցահանդեսներին։ Այնուամենայնիվ, 1959 թվականին նա մասնակցել է Գերմանիայի Կասել քաղաքում գտնվող ժամանակակից արվեստի «Փաստաթղթեր-2» ցուցահանդեսին։
1961 թվականին նկարիչը տեղափոխվել է Մերիլենդի ծայրամաս, որտեղ էլ մնացել է մինչև իր օրերի վերջը։
1946-1947 թվականներին Քլիֆորդ Ստիլը, հետևելով Բարնետ Նյումանին և Մարկ Ռոթկոյին, դարձել է գունավոր դաշտերի նկարիչ և, չնայած նկարել է «ամեն ինչ՝ բացառությամբ կոմպոզիցիայի», նրա աշխատանքներում հստակ զգացվում է Հյուսիսային Դակոտայի լանդշաֆտների լայնությունը, որտեղ նկարիչը ծնվել և մեծացել է, ինչպես նաև օվկիանոսի արևմտյան ափերը, որտեղ նա ապրել և դասավանդել է 1940-ական թվականներին։


== Ծանոթագրություններ ==


== Գրականություն ==
Barbara Hess. «Abstraker Eüpressionismus», Köln 2005։


== Արտաքին հղումներ ==
Քլիֆորդ Ստիլի կենսագրությունը նվիրված նկարչի կայքին
Քլիֆորդ Ստիլի դոսյեն «The Art Story» կայքում
Քլիֆորդ Ստիլի թանգարանը
«1957-D, № 1» կտավը Օլբրայթ-Նոքս պատկերասրահի կայքում
Դովրուս (Զանգեզուրի գավառ)

Դովրուս, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 187 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Միչուրինսկի (այլ կիրառումներ)

Միչուրինսկի, կարող է վերաբերել՝

Միչուրինսկի - ավան Ռուսաստանի Դաշնության Ռոստովի մարզի Վոլգոդոնսկի շրջանում
Միչուրինսկի - գյուղ Ռուսաստանի Բրյանսկի մարզի Բրյանսկի շրջանի կազմում